أمس الضحى واشرفت انا راس نايف
مرقب كشف لي من قفا كريم لبراق
مد الفضا حرك عروق ن رهايف
وحسيت دمي بريحة القاف دفاق
قافي عسل بس الشقا و الكسايف
رشن على زبدية القاف سماق
وترف ن خطرلي بديرة الشام ضايف
والظرف حاكم ع المواليف بفراق
شفنا السعاده والظروف الشظايف
والقاه بالحالين سكر و ترياق
وهذا الزمن بيت الفرح والحسايف
والشمس لو غابت لها موعد اشراق
عقب البيوت الدافية والوظايف
غديت انا لرويعي الضان ملحاق
ياشيخ ياللي لقمة الزاد عايف
ومفكر الدنيا حواسيب واوراق
من الفقر بعد الغنى ليش خايف
مادام مركانا على رب رزاق
وش قولتك لا صرت طي اللفايف
وتطبقن فوقك تقاطيع ورقاق
الدين ماهو بس حفظ الصحايف
وصعودك المنبر على فراش براق
الدين صون الجار من كل حايف
واطعامك المسكين لو كان لهاق
و هرجك على ضيفك سوالف طرايف
يضحك لها اللي ببركة الهم غراق
الدين صدقك مع جميع الطوايف
ومعامله يرضى بها الرب و اخلاق
دين ن بلا رحمه ترى دين زايف
ويا رب سترك من عقيده بها نفاق
برشم 3/1/2013
---------
عيسى الجميل